text: Vindmølle-transport væltet og kørt i grøften
  06 november 2014 kl. 05.14
  En vindmølle-transport er onsdag aften væltet ved Saksborg nær Bylderup Bov. Hovedvejen mellem Tønder og Tinglev var spærret indtil ved 9-tiden torsdag.
  Transporten var på mod vest med en 160 tons tung vindmølle, da den forulykkede i et skarpt venstresving. Politiet har i aftes haft en bilinspektør på ulykkesstedet for at fastslå om uheldet skyldes tekniske problemer eller en chaufførfejl.
  Chaufføren slap fra uheldet med knubs.
  Den havarerede vindmølle-transport ved Tinglev føjer sig til en række uheld med disse tunge transporter hen over sommeren og efteråret.
  Vindmølletransporten der var væltet ved Byllerup-Bov er fjernet nu, og trafikken kører igen. #politidk
  
  